Izziņa par atzinumos sniegtajiem iebildumiem

par Ministru kabineta noteikumu projektu „Sabiedrības integrācijas fonda nolikums” (VSS-83)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums: | 2020.gada 13.martā |
|  |  |
| Saskaņošanas dalībnieki: | Tieslietu ministrija, Finanšu ministrija, Vides aizsardzības un reģionālās attīstības ministrija, Labklājības ministrija, Latvijas Pašvaldību savienība, Latvijas Brīvo arodbiedrību savienība, Valsts kanceleja |
|  |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas, Finanšu ministrijas un Labklājības ministrijas |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |

 |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekta „Sabiedrības integrācijas fonda nolikums” (turpmāk – Ministru kabineta noteikumu projekts) 2.6.apakšpunkts:„2.6. Iepazīstas ar Fonda gada pārskatu, valsts budžeta programmu un Fonda īstenoto projektu izvērtēšanas ziņojumiem, šo noteikumu VII. nodaļā minētajiem auditu un revīzijas ziņojumiem.” | **Finanšu ministrija:**Lūdzam papildināt Projekta 2.6.punktā pirms vārda “auditu” ar vārdu “iekšējo”, lai attiecīgais termins atbilstu Iekšējā audita likumā lietotajai terminoloģijai. Tāpat arī lūdzam šajā punktā aizstāt vārdu “revīzijas” ar vārdiem “citu pārbaužu”, lai Projektā lietotie termini praksē nemaldinātu šā Projekta lietotājus, tajā skaitā ekspertus un konsultantus, par veicamās pārbaudes apjomu (skaidrojam, ka atbilstoši darbības jomām, pastāv dažādi profesionālās prakses standarti; piemēram, iekšējais audits ir veicams saskaņā ar iekšējā audita standartiem, un nevis ar standartiem, kas nosaka ārējās revīzijas (gada pārskata revīzija) apjomu un rezultātu, kuru tiesīgi veikt tikai zvērināti revidenti). Projekta 2.6.punktā ir norādīts, ka Projekta VII nodaļā ir minēti auditu un revīzijas ziņojumi. Tomēr tādi ziņojumi Projekta VII nodaļā netiek minēti. Līdz ar to lūdzam precizēt vai nu Projekta 2.6.punktu, vai arī Projekta VII nodaļu, attiecīgi nodaļā minot šos ziņojumus. | **Ņemts vērā** | Precizēts Ministru kabineta noteikumu projekta 2.6.apakšpunkts šādā redakcijā:„2.6. Iepazīstas ar Fonda gada pārskatu, valsts budžeta programmu un Fonda īstenoto projektu izvērtēšanas ziņojumiem, iekšējo auditu un citu pārbaužu ziņojumiem.” |
| 2. | Ministru kabineta noteikumu projekta 3.punkts:„3. Fonda padome Fonda darbības nodrošināšanai var piesaistīt ekspertus, auditorus vai zvērinātus revidentus.” | **Finanšu ministrija:**Lūdzam precizēt, ko Projekta 3.punktā “Fonda padome Fonda darbības nodrošināšanai var piesaistīt ekspertus, auditorus vai zvērinātus revidentus.” nozīmē “darbības nodrošināšanai” vai svītrot vārdus “auditorus vai zvērinātus revidentus”. Gan iekšējā audita, gan ārējās revīzijas (gada pārskata revīzija) būtība ir neatkarīga un objektīva darbība, kuras rezultātā tiek sniegts vērtējums/atzinums/viedoklis vai citi ārējie neatkarīgie apliecinājumi (apliecinājuma ziņojumi), un šī darbība nav savienojama ar pārbaudāmā/vērtējamā subjekta pārvaldības funkciju un uzdevumu izpildi. Turklāt 32.punktā ir noteikts, ka Fonda sekretariāta direktors ir atbildīgs par Fonda iekšējā audita veikšanas nodrošināšanu. Lūdzam izvērtēt, vai Projekta 3.punkts nebūtu papildināms ar tiesībām Fonda padomei piesaistīt arī konsultantus, jo Projekta 34.punktā (nodaļā par Fonda iekšējo revīziju) ir minēts, ka cita veida auditu un pārbaužu veikšanai var tikt piesaistīti arī konsultanti. | **Ņemts vērā** | Precizēts Ministru kabineta noteikumu projekta 3.punkts šādā redakcijā: „3. Fonda padome Fonda darbības nodrošināšanai var piesaistīt ekspertus vai konsultantus.” |
| 3. | Ministru kabineta noteikumu projekta 5.punkts: „5. Fonda padomes priekšsēdētājs ir atbildīgs par to, lai Fonda padomes sēdes tiktu sasauktas un noritētu atbilstoši normatīvajiem aktiem.” | **Tieslietu ministrija:**Lūdzam svītrot projekta 5. punktu par Sabiedrības integrācijas fonda (turpmāk – Fonda) priekšsēdētāja atbildību, jo tas dublē Sabiedrības integrācijas fonda likuma (turpmāk – Likums) 15. panta otro daļu. | **Ņemts vērā** | Svītrots Ministru kabineta noteikumu projekta 5.punkts. |
| 4. | Ministru kabineta noteikumu projekta 6.1.6., 6.3.2., 6.4.apakšpunkts, 14.punkts un 17.3.apakšpunkts:„6.1.5. Ievēlēts ir tas kandidāts, par kuru Fonda padomes locekļi ir nodevuši visvairāk balsis, ja par šo kandidātu balsis ir nodevuši septiņi no visiem Fonda padomes locekļiem.6.1.6. Ja par nevienu kandidātu balsis nav nodevuši septiņi Fonda padomes locekļi, par to kandidātu, kas saņēmis visvairāk Fonda padomes locekļu balsis, vai par tiem kandidātiem, kas ir saņēmuši visvairāk Fonda padomes locekļu balsis, ja vairāki kandidāti ir saņēmuši vienādu un vislielāko balsu skaitu, šī kandidāta vai kandidātu starpā tiek rīkots atkārtots balsojums, kurā ievēlēts tiek tas kandidāts, par kuru nodoto balsu skaits atbilst 6.1.5.apakšpunktā noteiktajam.”„6.3.2. Fonda padomes priekšsēdētājs ir atcelts, ja par atcelšanu ir nobalsojuši vismaz septiņi no visiem Fonda padomes locekļiem.”„6.4. Fonda padomes priekšsēdētāja vietnieku var atcelt, ievērojot šo noteikumu 6.3.2.apakšpunktā noteikto kārtību, ja Fonda padomes priekšsēdētāja vietnieka atcelšanu ierosina Fonda padomes priekšsēdētājs.”„14. Fonda padome lēmumu pieņem, atklāti balsojot, ar klātesošo Fonda padomes locekļu absolūtu balsu vairākumu, ja par lēmumu nobalsojuši vismaz septiņi Fonda padomes locekļi. Ja balsu skaits sadalās vienādi, izšķirošā ir Fonda padomes priekšsēdētāja balss.”„17.3. Ja noteiktajā termiņā vismaz septiņi Fonda padomes locekļi nobalsojuši par attiecīgu lēmumu, lēmumu uzskata par pieņemtu.” | **Tieslietu ministrija:**Likuma 10. panta ceturtā daļa paredz, ka Fonda padomes sēdes ir pilntiesīgas, ja tajās piedalās vismaz septiņi Fonda padomes locekļi. Fonda padome lēmumu pieņem ar klātesošo Fonda padomes locekļu absolūto balsu vairākumu un ja par lēmumu nobalsojuši vismaz septiņi Fonda padomes locekļi. Ievērojot, ka Fonda padomes sēžu kvorumu un lēmumu pieņemšanas kārtību nosaka Likums, Ministru kabineta noteikumu līmenī šāds jautājums nav regulējams. Tādējādi lūdzam svītrot projekta 6.1.5. apakšpunktu par Fonda padomes priekšsēdētāja ievēlēšanas kārtību un 6.3.2. apakšpunktu par Fonda padomes priekšsēdētāja atcelšanu, attiecīgi precizējot arī projekta 6.1.6. un 6.4. apakšpunktu, kā arī lūdzam svītrot projekta 14. punkta pirmo teikumu par Fonda padomes lēmumu pieņemšanu, un 17. 3. apakšpunktā ietverto regulējumu aizstāt ar atsauci uz Likumā paredzēto lēmumu pieņemšanas kārtību.**Labklājības ministrija:**Lūdzam noteikumu projekta 6.1.5. un 6.1.6. apakšpunktu aiz vārda "nodevuši" papildināt ar vārdu "vismaz" analogi 14. punktam un 17.3. apakšpunktam, lai novērstu iespējamus pārpratumus par ievēlēšanai nepieciešamo balsu skaitu, jo par kandidātu var būt nodotas arī 10 balsis. | **Ņemts vērā** | Svītrots Ministru kabineta noteikumu projekta 5.punkts, 6.1.5., 6.3.2.apakšpunkts un 14.punkts.Precizēts Ministru kabineta noteikumu projekta 5.1.5., 5.4. un 15.3.apakšpunkts šādā redakcijā:„5.1.5. Ja par nevienu kandidātu balsis nav nodevuši vismaz septiņi Fonda padomes locekļi, par to kandidātu, kas saņēmis visvairāk Fonda padomes locekļu balsis, vai par tiem kandidātiem, kas ir saņēmuši visvairāk Fonda padomes locekļu balsis, ja vairāki kandidāti ir saņēmuši vienādu un vislielāko balsu skaitu, tiek rīkots atkārtots balsojums.”„5.4. Fonda padomes priekšsēdētāja vietnieku var atcelt, ja to ierosina Fonda padomes priekšsēdētājs.”„15.3. Lēmumu uzskata par pieņemtu atbilstoši Sabiedrības integrācijas fonda likumā noteiktajai lēmumu pieņemšanas kārtībai.” |
| 5. | Ministru kabineta noteikumu projekta 6.1.7.apakšpunkts: „6.1.7. Jaunievēlētā Fonda padomes priekšsēdētāja pilnvaras sākas ar ievēlēšanas brīdi vai brīdi, kad atbilstoši šo noteikumu [6.3](https://likumi.lv/ta/id/243045#p15.3).punktam ir ticis atcelts iepriekšējais Fonda padomes priekšsēdētājs.” | **Labklājības ministrija:**Aicinām noteikumu projekta 6.1.7. apakšpunktā svītrot tā otro daļu, jo brīdī, kad noteikumu projekta 6.3. punkta kārtībā tiek atcelts iepriekšējais Fonda padomes priekšsēdētājs, ir nepieciešams organizēt ievēlēšanas procedūru jauna Fonda padomes priekšsēdētāja ievēlēšanai, attiecīgi atcelšanas brīdī nav atbilstošas personas, kuras pilnvaras stātos spēkā. | **Ņemts vērā** | Precizēts Ministru kabineta noteikumu projekta 5.1.6.apakšpunkts šādā redakcijā:„5.1.6. Jaunievēlētā Fonda padomes priekšsēdētāja pilnvaras sākas ar ievēlēšanas brīdi.” |
| 6. | Ministru kabineta noteikumu projekta 15. un 16.punkts: „15. Fonda padomes loceklis uzskatāms par klātesošu sēdē un ir tiesīgs piedalīties atklātā balsošanā, neatrodoties sēdes norises vietā, ja viņam ir nodrošināta tehniska iespēja piedalīties sēdē, izmantojot elektroniskos sakaru līdzekļus, kas nodrošina attēla un skaņas vai skaņas pārraidi sēdes norises reāllaikā.16. Fonda padomes priekšsēdētājs var pieņemt lēmumu par Fonda padomes sēdes nodrošināšanu, izmantojot elektroniskos sakaru līdzekļus un atļaujot ne vairāk kā diviem Fonda padomes locekļiem sēdē piedalīties attālināti, ja Fonda padomes loceklis sēdes laikā atrodas ar tiešajiem darba pienākumiem vai ar veselības stāvokli saistītā attaisnotā prombūtnē vai Fonda padomes sēde iepriekš tikusi pārcelta kvoruma trūkuma dēļ.” | **Tieslietu ministrija:**Projekta 15. punktā ietverts regulējums situācijai, kad Fonda padomes loceklis uzskatāms par klātesošu sēdē un ir tiesīgs piedalīties atklātā balsošanā, neatrodoties sēdes norises vietā, proti, ja viņam ir nodrošināta tehniska iespēja piedalīties sēdē, izmantojot elektroniskos sakaru līdzekļus, kas nodrošina attēla un skaņas vai skaņas pārraidi sēdes norises reāllaikā. Vienlaikus projekta 16. punkts paredz Fonda padomes priekšsēdētāja tiesības pieņemt lēmumu par Fonda padomes sēdes nodrošināšanu, izmantojot elektroniskos sakaru līdzekļus un atļaujot ne vairāk kā diviem Fonda padomes locekļiem sēdē piedalīties attālināti.Ja minētie projekta punkti regulē vienu un to pašu Fonda padomes locekļa piedalīšanās sēdē veidu, proti, dalība attālināti, lūdzam projekta 15. un 16. punktā ietvert savstarpējas atsauces uz paredzēto dalības sēdē veidu, kā arī normu loģiskas secības nodrošināšanai ierosinām mainīt vietām šo punktu secību. | **Ņemts vērā** | Precizēts Ministru kabineta noteikumu projekta 13. un 14.punkts šādā redakcijā:„13. Fonda padomes priekšsēdētājs var pieņemt lēmumu par Fonda padomes sēdes nodrošināšanu, izmantojot elektroniskos sakaru līdzekļus un atļaujot ne vairāk kā diviem Fonda padomes locekļiem sēdē piedalīties attālināti, ja Fonda padomes loceklis sēdes laikā atrodas ar tiešajiem darba pienākumiem vai ar veselības stāvokli saistītā attaisnotā prombūtnē vai Fonda padomes sēde iepriekš tikusi pārcelta kvoruma trūkuma dēļ.14. Fonda padomes loceklis piedalās sēdē attālināti un ir tiesīgs piedalīties atklātā balsošanā, ja viņam ir nodrošināta tehniska iespēja, izmantojot elektroniskos sakaru līdzekļus, nodrošināt attēla un skaņas vai skaņas pārraidi sēdes norises reāllaikā.” |
| 7. | Ministru kabineta noteikumu projekta 19.punkts: „19. Fonda padomes sēdes protokolēšanu nodrošina Fonda sekretariāts. Protokols satur informāciju par sēdes darba kārtības punktiem un pieņemtajiem lēmumiem. Fonda padomes sēdes laikā tiek veikts audioieraksts, kas pēc katras attiecīgās Fonda padomes sēdes tiek ievietots Fonda tīmekļa vietnē un uzglabāts divus gadus.” | **Finanšu ministrija:**Lūdzam Projekta 19.punktā iekļaut nosacījumus par izņēmumiem Fonda Padomes sēžu audioierakstu publiskošanai, lai nodrošinātu ierobežotas pieejamības informācijas aizsardzību. Cita starpā šādi informācijas pieejamības ierobežojumi var būt saistīti ar iekšējā audita un cita veida auditu, revīziju vai pārbaužu ziņojumu izskatīšanu. | **Ņemts vērā** | Precizēts Ministru kabineta noteikumu projekta 17.punkts šādā redakcijā:„17. Fonda padomes sēdes protokolēšanu nodrošina Fonda sekretariāts. Protokols satur informāciju par sēdes darba kārtības punktiem un pieņemtajiem lēmumiem. Fonda padomes sēdes laikā tiek veikts audioieraksts, kas pēc katras attiecīgās Fonda padomes sēdes tiek ievietots Fonda tīmekļa vietnē un uzglabāts divus gadus. Ja Fonda padomes sēdē tiek izskatīta ierobežotas pieejamības informācija, sēdes audioieraksts Fonda tīmekļa vietnē netiek ievietots.” |
| 8. | Ministru kabineta noteikumu projekta 26.punkts: „26. Fonda padomes priekšsēdētājam ir tiesības pieprasīt un Fonda padomes noteiktajā apjomā saņemt no Fonda sekretariāta direktora informāciju, kas saistīta ar Fonda darbību. Fonda sekretariāta prettiesiskas darbības vai bezdarbības gadījumā Fonda padomes priekšsēdētājam ir tiesības dot Fonda padomei rīkojumu pieņemt lēmumu.” | **Tieslietu ministrija:**Projekta 26. punkta pirmais teikums paredz Fonda padomes priekšsēdētājam tiesības pieprasīt un Fonda padomes noteiktajā apjomā saņemt no Fonda sekretariāta direktora informāciju, kas saistīta ar Fonda darbību. Saskaņā ar Likuma 15. panta otro daļu Fonda padomes priekšsēdētājs ir atbildīgs par tiesiskuma nodrošināšanu Fonda sekretariātā Fonda nolikumā paredzētajā kārtībā. Tādējādi nav saskatāms pamats ierobežot Fonda priekšsēdētāja tiesības saņemt informāciju vienīgi Fonda padomes noteiktajā apjomā. Šāds informācijas ierobežojums nav proporcionāls Likumā paredzētajai Fonda padomes priekšsēdētāja atbildībai. Tādējādi lūdzam paredzēt Fonda padomes priekšsēdētājam tiesības pieprasīt informāciju tādā pašā apjomā kā projekta 25. punktā paredzētās Fonda padomes tiesības pieprasīt informāciju par jebkuru Fonda darbības aspektu. | **Ņemts vērā** | Precizēts Ministru kabineta noteikumu projekta 24.punkts šādā redakcijā:„24. Fonda padomes priekšsēdētājam ir tiesības pieprasīt un saņemt no Fonda sekretariāta direktora informāciju, kas saistīta ar jebkuru Fonda darbības aspektu un tā rīcībā esošo līdzekļu izmantošanu. Fonda sekretariāta prettiesiskas darbības vai bezdarbības gadījumā Fonda padomes priekšsēdētājs par to informē Fonda padomi un lūdz tai pieņemt lēmumu par turpmāko rīcību.” |
| 9. | Ministru kabineta noteikumu projekta 26.punkts: „26. Fonda padomes priekšsēdētājam ir tiesības pieprasīt un Fonda padomes noteiktajā apjomā saņemt no Fonda sekretariāta direktora informāciju, kas saistīta ar Fonda darbību. Fonda sekretariāta prettiesiskas darbības vai bezdarbības gadījumā Fonda padomes priekšsēdētājam ir tiesības dot Fonda padomei rīkojumu pieņemt lēmumu.” | **Tieslietu ministrija:**Projekta 26. punkta otrais teikums paredz Fonda sekretariāta prettiesiskas darbības vai bezdarbības gadījumā Fonda padomes priekšsēdētājam tiesības dot Fonda padomei rīkojumu pieņemt lēmumu.Saskaņā ar Likuma 2. panta otro daļu Fonda lēmējorgāns ir Fonda padome, un attiecīgi Fonds ir koleģiāla institūcija. Tā kā saskaņā ar Valsts pārvaldes iekārtas likuma 7. panta ceturto un piekto daļu dot rīkojumus ir tiesības augstākai iestādei vai amatpersonai zemākai iestādei vai amatpersonai, projektā paredzētās Fonda padomes priekšsēdētāja tiesības dot rīkojumu Fonda padomei neatbilst koleģiālas institūcijas pārvaldības modelim. Attiecīgi lūdzam minētās tiesības aizstāt ar normu, ka Fonda padomes priekšsēdētājs informē padomi par Fonda sekretariāta prettiesisko darbību vai bezdarbību un lūdz Fonda padomi pieņemt lēmumu. | **Ņemts vērā** | Precizēts Ministru kabineta noteikumu projekta 24.punkts šādā redakcijā:„24. Fonda padomes priekšsēdētājam ir tiesības pieprasīt un saņemt no Fonda sekretariāta direktora informāciju, kas saistīta ar jebkuru Fonda darbības aspektu un tā rīcībā esošo līdzekļu izmantošanu. Fonda sekretariāta prettiesiskas darbības vai bezdarbības gadījumā Fonda padomes priekšsēdētājs par to informē Fonda padomi un lūdz tai pieņemt lēmumu par turpmāko rīcību.” |
| 10. | Ministru kabineta noteikumu projekta 30.punkts: „30. Fonda sekretariāts informē Fonda padomi par priekšlikumu par Eiropas Savienības politikas instrumentu vai citu ārvalstu finanšu palīdzības instrumentu līdzekļu saistību uzņemšanos pirms informatīvā ziņojuma par iesaisti konkrētā projektā iesniegšanas Ministru kabinetā.” | **Labklājības ministrija:**Tā kā gadījumos, kad Sabiedrības integrācijas fonds (turpmāk – Fonds) plānots kā finansējuma saņēmējs Eiropas Savienības struktūrfondu atbalsta ietvaros, informatīvais ziņojums par iesaisti konkrētā projektā netiks gatavots, aicinām papildināt noteikumu projekta 30. punktu ar iekavām un vārdiem "(ja attiecināms)". Attiecīgi lūdzam papildināt anotācijas I. sadaļas "Tiesību akta projekta izstrādes nepieciešamība" 2. punkta septīto rindkopu, nosakot, ka Eiropas Savienības struktūrfondu atbalsta gadījumā ierobežotas atlases ietvaros informatīvais ziņojums netiek gatavots. | **Ņemts vērā** | Precizēts Ministru kabineta noteikumu projekta 28.punkts šādā redakcijā:„28. Fonda sekretariāts informē Fonda padomi par priekšlikumu par Eiropas Savienības politikas instrumentu vai citu ārvalstu finanšu palīdzības instrumentu līdzekļu saistību uzņemšanos pirms informatīvā ziņojuma par iesaisti konkrētā projektā iesniegšanas Ministru kabinetā (ja attiecināms).” |
| 11. | Ministru kabineta noteikumu projekta VII nodaļa „Fonda iekšējā revīzija”. | **Finanšu ministrija:**Lūdzam Projekta VII nodaļas nosaukumu izteikt šādā redakcijā: “VII. Fonda iekšējais audits un citas pārbaudes”. Šāds precizējums nepieciešams, lai attiecīgais termins “iekšējā revīzija” atbilstu Iekšējā audita likumā lietotajai terminoloģijai, kā arī nodaļas būtībai, jo tā ietver arī cita veida pārbaudes, kas nav iekšējais audits. Vienlaikus aicinām izskatīt iespēju precizēt Sabiedrības integrācijas fonda likuma 14.panta terminoloģiju attiecībā uz termina “iekšējā revīzija” maiņu uz “Fonda iekšējais audits”. | **Ņemts vērā** | Precizēts Ministru kabineta noteikumu projekta VII nodaļas nosaukums šādā redakcijā:„VII. Fonda iekšējais audits un citas pārbaudes”. |
| 12. | Ministru kabineta noteikumu projekta 32.punkts: „32. Fonda sekretariāta direktors ir atbildīgs par Fonda iekšējā audita veikšanas nodrošināšanu.”Ministru kabineta noteikumu projekta sākotnējās ietekmes novērtējuma ziņojums (anotācija) I sadaļas „Tiesību akta projekta izstrādes nepieciešamība” 2.punkts. | **Finanšu ministrija:**Lūdzam precizēt, ko Projekta 32.punktā “Fonda sekretariāta direktors ir atbildīgs par Fonda iekšējā audita veikšanas nodrošināšanu.” nozīmē un ko ietver Fonda iekšējā audita veikšanas nodrošināšana, papildinot ar būtiskākajiem nosacījumiem par iekšējā audita funkcijas izpildes un ziņošanas kārtību (vismaz būtiskākajiem nosacījumiem saskaņā ar iekšējā audita standartiem un atbilstoši Iekšējā audita likumam), tai skaitā atbildības sadalījumu starp Fonda padomi un Fonda sekretariāta direktoru. Vēršam uzmanību, ka saskaņā ar Sabiedrības integrācijas fonda likuma 14.pantu Fonda iekšējās revīzijas kārtību nosaka Fonda nolikums. | **Ņemts vērā** | Precizēts Ministru kabineta noteikumu projekta 30.punkts šādā redakcijā:„30. Fonda sekretariāta direktors ir atbildīgs par Fonda iekšējā audita veikšana nodrošināšanu atbilstoši iekšējā audita jomu regulējošo normatīvo aktu un standartu prasībām.”Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Lai aktualizētu Fonda nolikumu, kā arī Fonda iekšējo auditu un citu pārbaužu veikšanas kārtību, projektā paredzētajā Nolikuma VII. nodaļā noteikta Fonda sekretariāta direktora atbildība par iekšējā audita veicēja pieņemšanu darbā, algas maksāšanu, nodrošināšanu ar materiāli tehniskajiem līdzekļiem. Funkcionāli Fonda iekšējā audita vienība saskaņā ar Fonda iekšējās audita vienības reglamentu ir pakļauta Fonda padomei. Atbilstoši Sabiedrības integrācijas fonda likuma 2.panta otrajā daļā noteiktajam Fonda lēmējorgāns ir Fonda padome, un saskaņā ar Sabiedrības integrācijas fonda likuma 10.panta piektās daļas 7.punktu Fonda padomes sēdēs klātienē tiek lemts par audita ziņojumiem. Fonda iekšējā audita vienība ir pakļauta Fonda padomei, un Fonda padome apstiprina iekšējā audita vienības gada plānu, izskata un apstiprina arī audita ieteikumus. Lai gan Fonds ir atvasināta publisko tiesību juridiska persona, pēc būtības Fonda iekšējā audita darbībā tiek ievērots Iekšējā audita likumā noteiktais, kas attiecas uz Ministru prezidenta padotībā esošu institūciju. Fonda iekšējā audita darbība tiek īstenota arī saskaņā ar 2013.gada 9.jūlija Ministru kabineta noteikumiem Nr.385 „Iekšējā audita veikšanas un novērtēšanas kārtība”.” |
| 13. | Ministru kabineta noteikumu projekta 33.punkts: „33. Fonda finansiālās un saimnieciskās darbības pārbaudei Fonda padome var uzdot Fonda sekretariāta direktoram piesaistīt zvērinātu revidentu.” | **Finanšu ministrija:**Ņemot vērā to, ka Projekta 33.punkts paredz fonda finansiālās un saimnieciskās darbības pārbaudi, kuras veikšanai Fonds var piesaistīt zvērinātu revidentu, normas piemērošanas skaidrībai un tam, lai šajā punktā minētā pārbaude netiktu praksē jaukta ar revīzijas pakalpojumu (jo Fonda gada pārskata revīziju veic Valsts kontrole nevis Fonda pieaicināts zvērināts revidents vai zvērinātu revidentu komercsabiedrība atbilstoši Revīzijas pakalpojumu likumam), lūdzam pēc vārda “pārbaudi” papildināt ar vārdiem “kas nav revīzijas pakalpojums Revīzijas pakalpojumu likuma izpratnē”. Tāpat arī, lai norma būtu skaidra tās lietotājam, lūdzam Projekta 33.punktā norādīt, kā tieši tiek piesaistīts zvērināts revidents kā ārpakalpojuma sniedzējs (piemēram, konkursa kārtībā), kā arī paredzēt šajā punktā prasības pārbaudes ziņojumam. | **Ņemts vērā** | Precizēts Ministru kabineta noteikumu projekta 31.punkts šādā redakcijā:„31. Fonda finansiālās un saimnieciskās darbības pārbaudei, kas nav revīzijas pakalpojums Revīzijas pakalpojumu likuma izpratnē, Fonda padome var uzdot Fonda sekretariāta direktoram piesaistīt zvērinātu revidentu, kura atlase tiek organizēta saskaņā ar Publisko iepirkumu likumā noteikto kārtību. Ja uz paredzētajām pārbaudēm nav attiecināmas Publisko iepirkumu likumā noteiktās prasības, Fonda padome ir tiesīga lemt par citām izvirzāmajām prasībām un nepieciešamo procedūru.” |
| 14. | Ministru kabineta noteikumu projekta 34.punkts:„34. Fonda padome var ierosināt cita veida auditus un pārbaudes. Fonda padome auditu un pārbaužu veikšanai var uzdot Fonda sekretariāta direktoram piesaistīt ekspertus vai konsultantus.” | **Finanšu ministrija:**Ņemot vērā to, ka Projekta 32.punktā jau ir minēta iekšējā audita veikšana, savukārt projekta 33.punktā atrunāta cita pārbaude, kas nav Fonda gada pārskatu pārbaude, lūdzam projekta 34.pantā izslēgt vārdus “auditu” vai skaidrot tā būtību, un papildināt projekta 34.punktu, nosakot, kas ir šajā punktā minētās cita veida pārbaudes, jo tās nav ne Projekta 32.punktā minētais iekšējais audits, ne Projekta 33.punktā minētā fonda finansiālās un saimnieciskās darbības pārbaude. Tāpat arī attiecībā uz Projekta 34.punktā minētajiem ekspertiem vai konsultantiem, kurus šo cita veida pārbaužu veikšanai ir tiesīgs piesaistīt Fonda sekretariāta direktors, vēršam uzmanību uz to, ka audita un pārbaužu būtība ir veikt neatkarīgu kompetentu jomas izvērtējumu. Līdz ar to lūdzam papildināt Projekta VII nodaļu, minot vismaz minimālās prasības, kādām ir jāatbilst šiem ekspertiem/konsultantiem. | **Ņemts vērā** | Precizēts Ministru kabineta noteikumu projekta 32.punkts šādā redakcijā:„32. Fonda padome var ierosināt cita veida pārbaudes. Fonda padome pārbaužu veikšanai var uzdot Fonda sekretariāta direktoram piesaistīt ekspertus vai konsultantus, kuru atlase tiek organizēta saskaņā ar Publisko iepirkumu likumā noteikto kārtību. Ja uz paredzētajām pārbaudēm nav attiecināmas Publisko iepirkumu likumā noteiktās prasības, Fonda padome ir tiesīga lemt par citām izvirzāmajām prasībām un nepieciešamo procedūru.” |
| 15. | Ministru kabineta noteikumu projekta sākotnējās ietekmes novērtējuma ziņojums (anotācija) I sadaļas „Tiesību akta projekta izstrādes nepieciešamība” 2.punkts:„[..] Atsevišķi ir izdalīta arī Projektā paredzētā Nolikuma V. nodaļa, kas paredz noteikumus par Fonda darbības tiesiskuma nodrošināšanas kārtību, tai skaitā, kādā kārtībā Fondam jāatskaitās par izlietoto finansējumu un Fonda funkciju izpildi. Arī šī Projektā paredzētā Nolikuma nodaļa stiprina Fonda darbības caurskatāmību. Šīs Projektā paredzētās Nolikuma nodaļas noteikumi saistīti ar Sabiedrības integrācijas fonda likuma 2019.gada 8.jūlija grozījumiem Sabiedrības integrācijas fonda likuma 15.pantā, kas paredz Fonda sekretariāta administratīvo aktu un faktiskās rīcības apstrīdēšanas iespējas atbilstoši Administratīvā procesa likumam. No Projektā noteiktā tiesiskā regulējuma izriet, ka Fonda sekretariāta izdotos administratīvos aktus vai faktisko rīcību iespējams apstrīdēt Fonda padomē. Fonda padome jautājuma izskatīšanai var izveidot komisiju. Pēc jautājuma izskatīšanas Fonda padome pieņem lēmumu Administratīvā procesa likumā noteiktajā kārtībā. [..]” | **Tieslietu ministrija:**Likuma 15. panta pirmā daļa paredz, ka Fonda sekretariāta administratīvos aktus un faktisko rīcību var apstrīdēt Fonda padomē un Fonda padomes administratīvos aktus un faktisko rīcību var pārsūdzēt administratīvajā tiesā. Savukārt atbilstoši projekta anotācijas I sadaļas 2. punktā norādītajam no projekta regulējuma izrietot, ka Fonda sekretariāta izdotos administratīvos aktus vai faktisko rīcību iespējams pārsūdzēt Fonda padomes izveidotajā komisijā. Ievērojot minēto, lūdzam precizēt projekta anotācijā norādīto informāciju atbilstoši Likuma regulējumam. | **Ņemts vērā** | Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Atsevišķi ir izdalīta arī Projektā paredzētā Nolikuma V. nodaļa, kas paredz noteikumus par Fonda darbības tiesiskuma nodrošināšanas kārtību, tai skaitā, kādā kārtībā Fondam jāatskaitās par izlietoto finansējumu un Fonda funkciju izpildi. Arī šī Projektā paredzētā Nolikuma nodaļa stiprina Fonda darbības caurskatāmību. Šīs Projektā paredzētās Nolikuma nodaļas noteikumi saistīti ar Sabiedrības integrācijas fonda likuma 2019.gada 8.jūlija grozījumiem Sabiedrības integrācijas fonda likuma 15.pantā, kas paredz Fonda sekretariāta administratīvo aktu un faktiskās rīcības apstrīdēšanas iespējas atbilstoši Administratīvā procesa likumam. No Projektā noteiktā tiesiskā regulējuma izriet, ka Fonda sekretariāta izdotos administratīvos aktus vai faktisko rīcību iespējams apstrīdēt Fonda padomē. Fonda padome, jautājuma izskatīšanai, var izveidot komisiju. Pēc jautājuma izskatīšanas Fonda padome pieņem lēmumu Administratīvā procesa likumā noteiktajā kārtībā. [..].” |
| 16. | Ministru kabineta noteikumu projekta sākotnējās ietekmes novērtējuma ziņojums (anotācija) I sadaļas „Tiesību akta projekta izstrādes nepieciešamība” 2.punkts: „[..] Projektā paredzētajā Nolikuma VI. nodaļā izklāstīti noteikumi par Fonda līdzekļu sadales kārtību, kas paredz valsts budžeta pieprasījuma projekta saskaņošanu ar Fonda padomi, kā arī ne retāk kā divas reizes gadā iesniegt Fonda padomei izskatīšanai atskaiti par Fonda budžeta finanšu līdzekļu izlietojumu. Gadījumos, ja Fonda sekretariāts plāno īstenot Eiropas Savienības politikas instrumentu un pārējās ārvalstu finanšu palīdzības līdzfinansētos projektus kā finansējuma saņēmējs, par to tiek informēta Fonda padome, pirms informatīvā ziņojuma par iesaisti konkrētā projektā iesniegšanas Ministru kabinetā. Atkarībā no finansējuma avota – valsts budžeta vai Eiropas Savienības politikas instrumenta vai cita ārvalstu finanšu instrumenta līdzekļiem – ir noteikta tālākā rīcība, lai pēc projekta apstiprināšanas finansējums, tai skaitā priekšfinansējums un līdzfinansējums, varētu tikt iekļauts Fonda budžetā kārtējam gadam. Piemēram, ja Fonda kā finansējuma saņēmēja projekta finansējums ir plānots no Eiropas Komisijas finansētas programmas vai Ziemeļvalstu Ministru padomes programmas, tad Fonda sekretariāts sagatavo informatīvo ziņojumu par iesaisti konkrētā projektā iesniegšanai Ministru kabinetā. Minēto informatīvo ziņojumu izskatīšanai Ministru kabinetā virza sadarbībā ar nozares ministriju, kuras kompetences jomā ir apstiprinātais projekts. Šāda Fonda līdzekļu sadales kārtība līdzās pārējām jaunajām nolikuma daļām stiprina Fonda darbības pārskatāmību, caurskatāmību un tiesiskumu. [..]” | **Labklājības ministrija:**Lūdzam papildināt anotācijas I. sadaļas "Tiesību akta projekta izstrādes nepieciešamība" 2. punktu par to, ka projekts nav attiecināms uz pirms tā spēkā stāšanās laikā apstiprinātiem un īstenošanas procesā esošiem Eiropas Savienības politiku instrumentu un citas ārvalstu finanšu palīdzības projektiem, kuros Fonds ir īstenošanas vadībā iesaistītā institūcija, finansējuma saņēmējs vai darbības programmas vai projekta ieviesējs. | **Ņemts vērā** | Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Projektā paredzētajā Nolikuma VI. nodaļā izklāstīti noteikumi par Fonda līdzekļu sadales kārtību, kas paredz valsts budžeta pieprasījuma projekta saskaņošanu ar Fonda padomi, kā arī ne retāk kā divas reizes gadā iesniegt Fonda padomei izskatīšanai atskaiti par Fonda budžeta finanšu līdzekļu izlietojumu. Gadījumos, ja Fonda sekretariāts plāno īstenot Eiropas Savienības politikas instrumentu un pārējās ārvalstu finanšu palīdzības līdzfinansētos projektus kā finansējuma saņēmējs, par to tiek informēta Fonda padome, pirms informatīvā ziņojuma par iesaisti konkrētā projektā iesniegšanas Ministru kabinetā. Gadījumos, ja Fonds plānots kā finansējuma saņēmējs Eiropas Savienības struktūrfondu ierobežotas atlases ietvaros, informatīvais ziņojums iesniegšanai Ministru kabinetā netiek gatavots, jo šādos gadījumos finansējuma saņēmējs jau tiek noteikts normatīvajos aktos, piemēram, Ministru kabineta noteikumos, tādēļ atsevišķi saņemt Ministru kabineta saskaņojumu nav nepieciešams. Atkarībā no finansējuma avota – valsts budžeta vai Eiropas Savienības politikas instrumenta vai cita ārvalstu finanšu instrumenta līdzekļiem – ir noteikta tālākā rīcība, lai pēc projekta apstiprināšanas finansējums, tai skaitā priekšfinansējums un līdzfinansējums, varētu tikt iekļauts Fonda budžetā kārtējam gadam. Piemēram, ja Fonda kā finansējuma saņēmēja projekta finansējums ir plānots no Eiropas Komisijas finansētas programmas vai Ziemeļvalstu Ministru padomes programmas, tad Fonda sekretariāts sagatavo informatīvo ziņojumu par iesaisti konkrētā projektā iesniegšanai Ministru kabinetā. Minēto informatīvo ziņojumu izskatīšanai Ministru kabinetā virza sadarbībā ar nozares ministriju, kuras kompetences jomā ir apstiprinātais projekts. Šāda Fonda līdzekļu sadales kārtība līdzās pārējām jaunajām nolikuma daļām stiprina Fonda darbības pārskatāmību, caurskatāmību un tiesiskumu. [..]” |

Jeļena Šaicāne

Kultūras ministrijas

Sabiedrības integrācijas departamenta direktore

Tālr. 67330310; fakss 67330293

Jelena.Saicane@km.gov.lv